### Resumé

*Støj påvirker mennesker og undersøgelser viser, at støj, herunder støj fra vejene, har betydning for vore sundhed.* *Vejle Kommune har tidligere haft en støjhandlingsplan for trafikstøj.  På mødet drøftes oplæg til det videre arbejde med støj fra vejene.* *Der er tidligere afsat midler i innovationspuljen til at arbejde med støj.*

### Sagsfremstilling

Vejle Kommune har i 2010 fået udført støjkortlægning for veje med en årsdøgnstrafik på mere end 16.000 biler. I følge bekendtgørelse 717 af 13/6/2006 skulle alle veje med en årsdøgntrafik med mere end 16.000 biler støjkortlægges. I 2010 drejede det sig om strækningerne [adresse], [adresse] og [adresse].

I følge bekendtgørelse nr. 1065 af. 12/09/2017 om kortlægning af ekstern støj og udarbejdelse af støjhandlingsplaner, er det i dag kun Staten, 14 kommuner i [adresse], samt [adresse], Odense og Aalborg, der skal udarbejde støjhandlingsplaner hvert femte år. For øvrige kommuner er der ingen krav om udarbejdelse af støjhandlingsplaner. Vejle Kommune bestemmer således selv omfang og metode for en eventuel kortlægning og handlingsplan.

I følge Støjhandlingsplan for statens veje 2018-2023, rapport 593, Vejdirektoratet oktober 2018, var der i 2017 2.083 boliger i Vejle Kommune, der var støjbelastet på grund af statens veje. Vejdirektoratet peger på tre strækninger, som indgår i de videre undersøgelser om prioritering af eventuelle fremtidige midler til støjafskærmning. Strækningerne er [adresse] - [adresse], [adresse] og [adresse] samt [adresse].

I [adresse] 2035 er der afsat 3 mia. kr. til støjprojekter langs statens veje, men der er ikke udmøntet budget til strækningerne i Vejle. På den baggrund sendte Teknisk Udvalg den 3. januar 2023 et brev til Transportministeren for at gøre opmærksom på de udfordringer, som borgere blandt andet i [adresse] og Mølholm oplever på grund af støj fra E45. Transportministeren henvises i sit svar fra den 30. januar 2023 til forundersøgelsen af udbygningsmulighederne af E45 ved [adresse]. Forundersøgelsen blev afsluttet i december 2023. I følge forundersøgelsen forventes der en stigning i trafikken og dermed også en stigning i støjudbredelsen fra E45.  Forundersøgelsen anbefaler, hvis udvidelsen af E45 gennemføres, at de nuværende 1,5 m. høje støjskærme udskiftes til 3,5 m. høje støjskærme og at der samtidigt etableres 9 m. høje skærme på land fra [adresse] i Syd til [adresse] i [adresse].

I [adresse] er der ingen lovgivning, der sætter grænser for, hvor meget trafikstøj, der må spredes fra veje, der er bygget og taget i brug. De gældende regler og lovgivning regulerer kun trafikstøjen ved planlægning af nyt byggeri i områder med trafikstøj og i nogen grad ved planlægning af nye veje. Miljøstyrelsen har i den forbindelse fastsat en vejledende grænseværdi på 58 dB udendørs.

På mødet vil forvaltningen præsentere et oplæg til drøftelse af det videre arbejde med støj fra veje.

### Klima og resiliensvurdering

Støj har betydning for borgernes sundhed.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

**at** udvalget drøfter det videre arbejde med støj fra veje.

### Beslutning

Drøftet.